Kristian Fjellanger

Kristian Fjellanger (født 26. mai 1978) er forfatter og tidligere styreleder i kulturorganisasjonen Noregs Ungdomslag.Skal leie Noregs Ungdomslag Fjellanger er fra Lindås kommune, utenfor Bergen 

Fjellanger har bakgrunn fra Landsrådet for Norges barne- og ungdomsorganisasjoner, Framfylkingen LOs barne- og familieorganisasjon og Sosialistisk Venstreparti (SV). Fjellanger var i perioden 2008 - 2012 valgkampsekretær ved SV sitt sentrale kontor. Fjellanger har også ledet  Demokrati og kampanjeavdelingen i Norsk Folkehjelp.

Fjellanger har tidligere jobbet med inkludering av etniske minoriteter i frivillige organisasjoner, og skrev sammen med andre boken Åpne og inkluderende organisasjoner i 2006.

I oktober 2010 gav Fjellanger ut den selvbiografiske boken  Feit – mitt liv som tjukkas. Fjellanger gav i september 2016 ut boken  Sorg, ei lita bok om å vere lei seg.

Sammen med illustratør Jenny Jordahl, gav han ut barneboken Samir og den lange reisa i mai 2017. Fjellanger gav i 2019 ut den romanen Byrået, en såpeopera om makt, mord og mageregulerende midddel.  

 Referanser 

Kategori:Norske forfattere
Kategori:SV-politikere
Kategori:Norske organisasjonsledere
Kategori:Norske kommunikasjonsfolk
Kategori:Personer tilknyttet Norsk Folkehjelp
Kategori:Personer fra Lindås kommune
Kategori:Fødsler i 1978